CELEX: 32008R1172
Language: et
Date: 2008-11-25 00:00:00
Title: Komisjoni määrus (EÜ) nr 1172/2008, 25. november 2008 , teatavate kaupade klassifitseerimise kohta kombineeritud nomenklatuuris

27.11.2008   
            
            
               ET
            
            
               Euroopa Liidu Teataja
            
            
               L 317/4
            
         
      KOMISJONI MÄÄRUS (EÜ) nr 1172/2008,
   25. november 2008,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühetaolise kohaldamise tagamiseks on vaja võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka kaupade kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodide alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole eesistuja määratud tähtaja jooksul esitanud oma arvamust lisatud tabeli toote nr 1 kohta.
            
         
               (6)
            
            
               Käesoleva määrusega ette nähtud meetmed tabeli toote nr 2 kohta on lisatud kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. november 2008
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Patareidega töötav seade, milles on videosignaalide taasesitamise laserlugemisseade ja värvimonitor (nn kantav DVD-pleier). Selle üldmõõtmed on 19 (pikkus) × 14,2 (laius) × 3,7 (kõrgus) cm ja mass 800 grammi.
                              Monitor on vedelkristallkuvar (LCD) ekraani diagonaaliga 21,6 cm (8,5 tolli). Seade on kokkukäiv ja selle monitor pööratav.
                              Seadmel on sisseehitatud kõlarid.
                              Sellel on järgmised liidesed:
                              
                                          —
                                       
                                       
                                          mälukaardi laienduspesad,
                                       
                                    
                                          —
                                       
                                       
                                          USB-port,
                                       
                                    
                                          —
                                       
                                       
                                          liitvideo sisend ja väljund ning
                                       
                                    
                                          —
                                       
                                       
                                          kuularite pesad.
                                       
                                    Seade loeb erinevas audio- ja videovormingus optilisi andmekandjaid (nt CD, DVD) ja pooljuht-andmekandjaid (nt USB-välkmälu).
                           
                        
               
                  8528 59 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8528, 8528 59 ja 8528 59 90 sõnastusega.
                  Kuna XVI jaotise märkuse 3 kohaselt on seade tervikseade (liitmasin), tuleb seda klassifitseerida nii, nagu koosneks see ainult sellest komponendist, mis täidab seadme põhifunktsiooni. Seadme ehitust ja kavandit arvesse võttes on selle otstarve videosignaalide kuvamine.
                  Võttes arvesse ekraani suurust, mis lubab videokaadrite vaatamist pikema ajavahemiku kestel, on seadme põhifunktsioon videosignaalide kuvamine.
                  Seega tuleb seade klassifitseerida värvimonitorina CN-koodi 8528 59 90 alla.
               
            
                  
                              2.
                           
                           
                              Sülearvutilaadne patareidega töötav seade, milles on videosignaalide taasesitamise laserlugemisseade ja telerituuneriga värvimonitor (nn kantav DVD-pleier). Selle üldmõõtmed on 19,5 (pikkus) × 14,9 (laius) × 3,1 (kõrgus) cm ja mass 800 grammi.
                              Monitor on vedelkristallkuvar (LCD) ekraani diagonaaliga 17,8 cm (7 tolli), ning see on kokkukäiv.
                              Toote varustusse kuuluvad:
                              
                                          —
                                       
                                       
                                          sisseehitatud kõlarid ning
                                       
                                    
                                          —
                                       
                                       
                                          maapealne digitelevisioon (DVB-T) ja analoogvideotuuner.
                                       
                                    Sellel on järgmised liidesed:
                              
                                          —
                                       
                                       
                                          mälukaardi laienduspesad,
                                       
                                    
                                          —
                                       
                                       
                                          USB-port,
                                       
                                    
                                          —
                                       
                                       
                                          liitvideo sisend ja väljund ning
                                       
                                    
                                          —
                                       
                                       
                                          kuularite pesad.
                                       
                                    Seade loeb erinevas audio- ja videovormingus optilisi andmekandjaid (nt CD, DVD) ja pooljuht-andmekandjaid (nt USB-välkmälu).
                              Seda saab kasutada ka digitaalse raadiovastuvõtjana või videomängude seadmena.
                           
                        
               
                  8528 72 20
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 8528, 8528 72 ja 8528 72 20 sõnastusega.
                  Telerituuneri olemasolu tõttu on toote põhiomadused samad mis ekraaniga varustatud televisioonisaadete vastuvõtjal, milles on ühendatud raadiovastuvõtja ja videotaasesitusseade.
                  Võimalus kasutada seadet videomänguseadmena on teisejärguline ja seega ei tule seda pidada seadme põhiomaduseks.
                  Seega tuleb seade klassifitseerida CN-koodi 8528 72 20 alla televisiooni vastuvõtuseadmena, milles on ühendatud raadiovastuvõtja ja videotaasesitusseade.